armvectores/hy_wikipedia_2023 huggingface dataset:
Շրենու Պարիկհ

Շրենու Փարիկը (անգլ.՝ Shrenu Parikh, նոյեմբերի 11, 1989(1989-11-11), Վադոդարա, Գուջարաթ, Հնդկաստան), հնդիկ հեռուստատեսային դերասանուհի է, որը առավագույնս հայտնի է Ի՞նչ կոչել այս սերը հեռուստասերիալի 2րդ եթերաշրջանում իր կերտած Աստղա Ագնիհոտրիի դերով։ Շրենուն շատ է սիրվել նաև Սիրտն ասում է Օբերոյ և Սիրաղախ սերիալներում կերտած Գորի Կումարի Շարմայի կերպարի շնորհիվ։


== Վաղ կյանք ==
Շրենուն հնդկաստանի Գուջարաթի շրջանի Վադոդարա քաղաքում։ Նա սովորել և ավարտել է Վադոդարայում գտնվող Նավրաչնա Վիդիանի Վիդալայա կորվող դպրոցը։ Պարիկհն արժանացել է Միսս համալսարան 2007 տիղոսին, իսկ 2008 թվականին Միսս Վադոդարա մրցույթում երկրորդ տեղն է զբաղեցրել։


== ԶԼՄ-ներ ==
2017 թվականին Ahmedabad Times- ը Շրենուին ճանաչել է հնդկաստանի ամենահմայիչ կին։


== Ֆիլմագրություն ==


=== Հեռուստատեսություն ===


=== Ֆիլմեր ===


== Մրցանակներ ==


== Ծանոթագրություններ ==


== Արտաքին հղոմներ ==
Շրենու Պարիկհ Internet Movie Database կայքում
Կոդա (Քարելի շրջան)

Կոդա (վրաց.՝ კოდა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 780 մետր բարձրության վրա։ Շրջկենտրոն Քարելից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 181 մարդ։


== Ծանոթագրություններ ==
Դե-Սոտո շրջան (Միսսիսիպի)

Դե-Սոտո շրջան (անգլ.՝ DeSoto County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.238 կմ² է, բնակչությունը՝ 161.252 մարդ (2010 թ. տվյալներով)։ Շրջկենտրոնն է Էռնանդո բնակավայրը։ Կազմավորվել է 1836 թ.։


== Ծանոթագրություններ ==
Նիկել (Ադըղեա)

Անվան այլ կիրառումների համար տե՛ս՝ Նիկել (այլ կիրառումներ)Նիկել (ռուս.՝ Никель), ավան Ռուսաստանի Դաշնության Ադըղեայի Հանրապետության Մայկոպի շրջանի կազմում։
Բնակչությունը 2002 թվականին գրանցված տվյալներով կազմում էր 1 մարդ։
2002 թվականի փետրվարի 18-ին Ադըղեայի Հանրապետության օրենքով ավանը կազմալուծվել է։ 2012 թվականի հուլիսի 28-ին Ադըղեայի Հանրապետության օրենքով ավանի կազմալուծման որոշումը չեղարկվել է։
Ներկայումս ավանի նախկին ծառահատարանի տարածքում է տեղակայված «Գոռնայա դերևնյա» (ռուս.՝ Горная деревня) տուրիստական համալիրը։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերնյատին (այլ կիրառումներ)

Չերնյատին, կարող է վերաբերել՝

Չերնյատին - գյուղ, Ուկրաինայի Վիննիցայի մարզի Ժմերինկայի շրջանում
Չերնյատին - գյուղ, Ուկրաինայի Վիննիցայի մարզի Կալինովկայի շրջանում
Զվարե (գետակ)

Անվան այլ կիրառումների համար տե՛ս՝ Զվարե (այլ կիրառումներ)Զվարե, գետակ Հայկական լեռնաշխարհում, Ճորոխի ավազանում, նրա աջ վտակ Աջարայի աջակողմյան օժանդակը։


== Ծանոթագրություններ ==
Սեզյա

Սեզիա (ռուս.՝ Сезя) գետ Ռուսաստանում, հոսում է Արխանգելսկի մարզում, Կոմի Հանրապետությունում։
Գետաբերանը տեղադրված է Կիմի գետի ձախ ափին՝ 143 կմ հեռավորության վրա։ Գետի երկարությունը՝ 48 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000045555
Հիդրոլոգիական ուսումնասիրությունների կոդը -  103004555
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գունդուզ

Գունդուզ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում է Խնուս քաղաքից 38 կմ հյուսիս-արևելք Խնուս գետի ձախակողմյան վտակներից մեկի վերին հոսանքից տարածքում։


== Աշխարհագրություն ==
Տարածքը լեռնային էր։


== Բնակչություն ==
XX դարի սկզբին ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մամա-Դաութ

Մամա-Դաութ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում է Տիգրիսի ձախ ափին, Դիարբեքիր քաղաքից հարավ-արևելք, Ֆարկին գյուղաքաղաքից 31-32 կմ հարավ-արևմուտք, սարալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կազանի Աստվածամոր տաճար (Սանկտ Պետերբուրգ)

Կազանի Աստվածամոր տաճար (ռուս.՝ Казанский собор), տաճար Սանկտ Պետերբուրգում։ Ճարտարապետական հուշարձան է՝ կառուցված 1801-1811 թվականներին՝ ռուսական կլասիցիզմի ոճով (ճարտարապետ՝ Անդրեյ Վորոնիխին)։
Խաչաձև-գմբեթավոր հորինվածքով կառույցի կողային ձգված ճակատներին կից են 6 սյուն պորտիկներով կիսաշրջանաձև սյունաշարերը, որոնցից հյուսիսը բացվում է դեպի Նևսկի պողոտա։ Գլխավոր մուտքը արևմուտքից է, փոքր հրապարակից, որը շըրջափակված է թուջե կիսաշրջանաձև պարսպով։ Քանդակային հարդարանքի հեղինակներն են Ի. Մարտոսը, Ի. Պրոկոֆևը, Վ. Դեմուտ-Մալինովսկին, Ֆ. Շչեդրինը և ուրիշներ։
Տաճարում է թաղված (1813) Միխայիլ Կուտուզովը։ 1932 թվականին Կազանի Աստվածամոր տաճարում բացվել է Կրոնի և աթեիզմի պատմության թանգարանը։


== Գրականություն ==
Казанский собор // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.
Гусаров А.Ю. Памятники воинской славы Петербурга. — СПб, 2010. — ISBN 978-5-93437-363-5
Բարդյաշ Բաշ

Բարդյաշ Բաշ (ռուս.՝ Бардяш-Баш), գետ Ռուսաստանում, հոսում է Կոմի Հանրապետությունում։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝։

Ջրային օբյեկտի կոդը հանրային գրանցմամբ — 10010101112111100016427
Կոդը ըստ հիդրոլոգիական հետազոտության (ՌԴ) — 111101642
Ավազանի կոդը — 03.05.03.001
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
WWE Միացյալ Նահանգների չեմպիոնատ

WWE միացյալ նահանգների չեմպիոնատ (անգլ.՝ WWE United States Championship), պրոֆեսիոնալ ըմբշամարտի չեմպիոնական տիտղոս «WWE» կազմակերպությունում։ Միջմայրցամաքային չեմպիոնական տիտղոսի հետ համատեղ համարվում է ընկերության երկրորդական կարգի չեմպիոնական տիտղոսը։ Սկզբնական շրջանում պատկանել է «National Wrestling Alliance» (NWA) համազգային ռեստլինգ-ցանցին, իսկ ավելի ուշ՝ «World Championship Wrestling» (WCW) կազմակերպությանը։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
WCW/WWE Միացյալ նահանգների տիտղոսի պատմությունը (անգլ.)
Պայց

Պայց, (գերմ.՝  Peitz) կոմունա Գերմանիայում, մտնում է Բրանդենբուրգ երկրամասի մեջ։ Ինչպես նաև Շպրե Նեյսեի մի մասն է կազմում։ Տարածքը կազմում է 13,38 կմ2։ Բնակչությունը` 4597 մարդ (2010 թվականի տվյալներով)։ Պաշտոնական կոդ 12 0 71 304։
Պաշտոնական լեզուներն են գերմաներենն ու սորբիան լեզուն։


== Ժողովրդագրություն ==


== Ծանոթագրություններ ==


== Պատկերասրահ ==

		
		


== Արտաքին հղումներ ==
Պաշտոնական էջ
Լիա վան Լիր

Լիա վան Լիր (եբրայերեն՝ ליה ון ליר‎, օգոստոսի 8, 1924(1924-08-08), Բելցի, Ռումինիայի թագավորություն - մարտի 13, 2015(2015-03-13), Երուսաղեմ, Իսրայել), արվեստի վերաբերյալ ֆիլմերի ծրագրման և ֆիլմերի արխիվացման առաջամարտիկներից Իսրայելում։ Հայֆա և Երուսաղեմ ֆիլմոտեկաների, Իսրայելի կինոարխիվի և Երուսաղեմի կինոփառատոնի հիմնադիրն է։


== Կենսագրություն ==
Լիա Գրինբերգը ծնվել է 1924 թվականի օգոստոսի 8-ին, Բեսարաբիայի Բալթի քաղաքում (այն ժամանակ եղել է Ռումինիայի կազմում, այժմ Մոլդովայի կազմում է)։ Նրա հայրը` Սիմոն Գրինբերգը, հացահատիկ արտահանող էր, իսկ մայրը` Օլգան, Կանանց միջազգային սիոնիստական կազմակերպության կամավոր էր։ Նա ավագ դպրոց է հաճախել և ամառներն անցկացրել է Կարպատյան լեռներում։ 1940 թվականին ծնողներն ուղարկել են նրան Պաղեստին` այցելելու իր քրոջը` Բրուրիային, որն ատամնաբույժ էր և 1936 թվականին տեղափոխվել էր ապրելու Թել Ավիվում։ Դրանից հետո Լիան այլևս երբք չի տեսել իր ծնոնղներին։
1941 թվականին գերմանացիները սպանել են նրա հորն ու հրեական համայնքի այլ առաջնորդների։ Նրա մայրն ու տատիկը աքսորվել են Մերձդնեստր և մահացել են համակենտրոնացման ճամբարում։ Լիան 1943 թվականին տեղափոխվել է Երուսաղեմ` սովորելու Երուսաղեմի հրեական համալսարանում։ 1952 թվականին նա ամուսնացել է հոլանդացի ինժեներ, օդաչու, դրամատուրգ և ռեժիսոր Վիմ Վան Լիրի հետ և հաստատվել է Հայֆաում։ Նրանց 1955 թվականին հիմնել են երկրի առաջին ֆիլմի ակումբը։
«Այն ժամանակ որևէ հեռուստատեսություն չկար... և մենք 16 մմ-անոց լուսարձակ ունեինք, որը մեզ նվիրել էր ամուսնուս հայրը։ Ամեն ուրբաթ մենք մեր ընկերների հետ հավաքվում էինք ֆիլմեր դիտելու։ Մեր տունն ամենահայտնին էր դարձել Հայֆայում», պատմել է նա։ Այս ֆիլմի ակումբը հետագայում դարձել է Հայֆա ֆիլմոտեկան։ Վան Լիրերի ֆիլմերի անձնական հավաքածուն դարձել է 1960 թվականին ստեղծված Իսրայելի կինոարխիվի հիմքը։
1973 թվականին բրազիլացի բիզնեսմեն Ջորջ Օստրովսկին, ով երազում էր ֆիլմոտեկա ստեղծել Իսրայելում, առաջարկել է վան Լիրերին և Թեդի Կոլեկին միանալ իր երազանքին։ Օստրովսկին նվիրաբերել է անհրաժեշտ միջոցները` Երուսաղեմի կինոկենտրոնը կառուցելու համար։ Թեդի Կոլեկն ու Երուսաղեմի հիմնադրամը միջոցներ են հայթայթել Հոլիվուդի իրենց ընկերներից և ամբողջ աշխարհից։ Երուսաղեմի ֆիլմոտեկան բացվել է 1981 թվականին, և Լիա վան Լիրը դարձել է դրա առաջին տնօրենը։ 1991 թվականին իր ամուսնու մահից հետո նա ավագ դպրոցի ուսանողների համար սահմանել է Վիմ վան Լիր մրցանակը` երիտասարդ ֆիլմարտադրողներին քաջալերելու համար։ Մրցանակաբաշխության առաջին տարում ներկայացվել է 8 ֆիլմ, իսկ 2008 թվականին ներկայացված է եղել 90 ֆիլմ։
1995 թվականին նա ղեկավարել է Բեռլինի 45-րդ միջազգային կինոփառատոնի ժյուրիի կազմը։


== Պարգևներ ==
2004 թվականին Լիա վան Լիրը պարգևատրվել է Իսրայելի մրցանակով` իր ձեռքբերումների և Իսրայել պետության և հասարակության կյանքում ունեցած նշանակալի ներդրման համար։ Իր կամավորական աշխատանքի համար նա մրցանակ է ստացել Իսրայելի նախագահ Խայիմ Հերցոգից։


== Մահ ==
Լիա վան Լիրը մահացել է 2015 թվականի մարտի 13-ին, 90 տարեկան հասակում, անհայտ պատճառով։


== Ծանոթագրություններ ==
Իրաքի կենտրոնական բանկ

Իրաքի կենտրոնական բանկ (արաբ.՝ البنك المركزي العراقي), ազգային արժույթի թողարկման համար պատասխանատու Իրաքի Կենտրոնական բանկը։


== Պատմություն ==
1931-1950 թվականներին Իրաքի կենտրոնական բանկի գործառույթները մասնակի կատարում էր Լոնդոնում գտնվող Իրաքի արժույթի խորհուրդը։ Խորհուրդն զբաղվում էր իրաքյան դինարի թողարկմամբ և ապահովում էր նրա կայունությունը։
Իրաքի Ազգային բանկը հիմնադրվել է 1947 թվականին։ 1949 թվականին Իրաքի արժույթի հանձնաժողովը դադարեց կատարել իր գործառույթները, բայց Մեծ Բրիտանիայի բանկերը շարունակում էին շատ ուժեղ ազդեցություն ունենալ Իրաքի տնտեսության և բանկային ոլորտի վրա։
1956 թվականին Իրաքի Ազգային բանկն ստացավ կենտրոնական բանկի կարգավիճակ։ Դրամահաշվարկային համակարգի և ազգային արժույթի թողարկման ամբողջ պատասխանատվությունն սկսեց կրել Իրաքի կենտրոնական բանկը։ Բանկն սկսեց կատարել այնպիսի ֆունկցիաներ, ինչպիսին են.

արժութային և դրամավարկային քաղաքականության իրականացում,
բանկային վերահսկողության իրականացում,
ազգային արժույթի թողարկում
դրամավարկային համակարգի արդյունավետ գործունեության ապահովում,
պետական գործունեության ֆինանսավորում և վարկավորում։2003 թվականի սեպտեմբերի 19-ին ընդունվեց օրենք բանկային համակարգի մասին։
2003 թվականի հոկտեմբերի 15-ից մինչև 2004 թվականի հունվարի 15-ը թողարկվեցին իրաքյան դինարներ և անցկացվեց հին թղթադրամների փոխարինում նորերով։
Իրաքի կենտրոնական բանկը ժամանակակից կարգավիճակը ստացել է 2004 թվականի մարտի 6-ին կենտրոնական բանկի մասին օրենքի ընդունմամբ։
Իրաքի կենտրոնական բանկի շենքի նախագիծը մշակվել է Dissing+Weitling դանիական ճարտարապետական ընկերության կողմից։ Կենտրոնական բանկն ունի 4 մասնաճյուղ այնպիսի քաղաքներոմ, ինչպիսիք են Բասրան, Մոսուլը, Էրբիլը, Սուլեյմանիան։


== Իրավունքներ և պարտականություններ ==
Իրաքի կենտրոնական բանկի իրավունքները և պարտականությունները սահմանվում են 2004 թվականի մարտի 6-ին ընդունված «Կենտրոնական բանկի մասին» օրենքով։
Հիմնական իրավունքներ և պարտականություններ.

արժութային և դրամավարկային քաղաքականության իրականացում,
բանկային վերահսկողության իրականացում,
դրամային և ֆինանսական բաժինների կառավարման իրականացում,
ազգային արժույթի գնողունակության և գների կայունության պաշտպանություն,
դրամավարկային համակարգի արդյունավետ գործունեության ապահովում,
համագործակցություն այլ երկրների ազգային բանկերի հետ։


== Բանկի կողոպուտ ==
2003 թվականի մարտին Իրաքի պատերազմը սկսվելուց մի քանի օր առաջ Իրաքի կենտրոնական բանկը կողոպտվեց։ Գողացան մոտ 1 միլիարդ դոլար, սա համաշխարհային պատմության մեջ ամենախոշոր կողոպուտն է։
ԱՄՆ պետդեպարտամենտը հաստատում է, որ փողերը գողացել են Սադամ Հուսեյնի կարգադրությամբ։ Այնուամենայնիվ, հաշվի առնելով այն փաստը, որ Սադամը երկրի բացարձակ տիրակալն էր, կարելի է այս միջադեպն անվանել օրենսդրությունը չխախտելով բանկից գումարի հանում։


== Ծանոթագրություններ ==
Շանհայ Շենհուա

«Շանհայ Շենհուա», (չին.՝ 上海申花), Շանհայ քաղաքի պրոֆեսիոնալ չինական ֆուտբոլային ակումբ։ Հիմնադրվել է 1993 թվականին, հանդես է գալիս Չինաստանի ֆուտբոլի առաջնությունում։ Հանդես է գալիս «Խունկոու» մարզադաշտում։ Ակումբի գլխավոր մարզիչն է՝ արգենտինացի Սերխիո Բատիստան։


== Ծանոթագրություններ ==
Արջոառիճ

Արջոառիճ, վանք Թուրքիայի Կարսի նահանգում, պատմական Շիրակ գավառում`  Ախուրյան գետի աջ կողմում, Անի քաղաքից 8֊10 կմ արևմուտք, համանուն (նաեւ՝ Ալաջա անունով հայտնի) լեռան արեւելյան լանջին, Արջոառիճ գյուղում, այժմ քրդաբնակ։ Այն Անի քաղաքը եռանկյունաձեւ շրջապատող երեք խոշոր վանքերից մեկն է. հյուսիս-արեւելքում Հոռոմոսն է (Ժ. դար), հյուսիսարեւմուտքում՝ Բագնայրը (հիմնված 1010 թ.) եւ հարավ-արեւմուտքում՝ Արջոառիճը։ Վանքը հայտնի է  Ս. Աստվածածին եւ Ս. Գրիգոր անուններով։  Այժմ վանական համալիրն ամբողջովին ավերված է։  Ե՛վ եկեղեցու, և՛ մատուռների (որոնցից մեկը կոչվել է Ս. Լուսավորիչ) վրա եղել են XIII դարի մի քանի արձանագրություններ։ Այստեղ նույն այդ դարում ընդօրինակվել են ձեռագրեր։


== Ծանոթագրություններ ==
Կամենայա Կրինիցա

Կամենայա Կրինիցա (ուկրաիներեն՝ Камяна Криниця), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Կամենայա Կրինիցա գյուղում բնակվում էր 1 359 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարկոս Լեպիդոս

Մարկոս Լեպիդոս Էմիլիոս (լատ.՝ Marcus Aemilius Lepidus, մոտ մ. թ. ա. 90, Հին Հռոմ - մ. թ. ա. 13, Ցիրցեի), հռոմեական քաղաքական գործիչ։ Մ.թ.ա. 49 թվականին, լինելով պրետոր, օժանդակել է Հուլիոս Կեսարի՝ դիկտատոր հռչակելուն։ Մ.թ.ա. 46 թվականին եղել է կոնսուլ, 45-44 թվականներին՝ հեծելազորի հրամանատար, Կեսարի մահից հետո՝ մինչև կյանքի վերջը, մեծ պոնտիֆեքս։ Մ.թ.ա. 43 թվականին Օկտավիանոսի և Մարկոս Անտոնիոսի հետ կազմել է 2-րդ եռապետությունը։ Մ.թ.ա. 36 թվականին, երբ Լեպիդոսը փորձել է իր կողմը գրավել Օկտավիանոսի լեգեոնները, Օկտավիանոսը նրան զրկել է եռապետի լիազորություններից։


== Ծանոթագրություններ ==
(20303) Լինդվեստրիկ

(20303) Լինդվեստրիկ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 31-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20303) Լինդվեստրիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վաշինգտոն շրջան (այլ կիրառումներ)

Վաշինգտոն շրջան, կարող է վերաբերել ԱՄՆ տարբեր նահանգներում գտնվող հետևյալ շրջաններին՝

Վաշինգտոն շրջան, Ալաբամա նահանգ
Վաշինգտոն շրջան, Այդահո նահանգ
Վաշինգտոն շրջան, Այովա նահանգ
Վաշինգտոն շրջան, Թենեսի նահանգ
Վաշինգտոն շրջան, Իլինոյս նահանգ
Վաշինգտոն շրջան, Ինդիանա նահանգ
Վաշինգտոն շրջան, Լուիզիանա նահանգ
Վաշինգտոն շրջան, Կանզաս նահանգ
Վաշինգտոն շրջան, Կանզաս նահանգ
Վաշինգտոն շրջան, Կոլորադո նահանգ
Վաշինգտոն շրջան, Մեն նահանգ
Վաշինգտոն շրջան, Մերիլենդ նահանգ
Վաշինգտոն շրջան, Մինեսոտա նահանգ
Վաշինգտոն շրջան, Միսսիսիպի նահանգ
Վաշինգտոն շրջան, Միսսուրի նահանգ
Վաշինգտոն շրջան, Յուտա նահանգ
Վաշինգտոն շրջան, Նեբրասկա նահանգ
Վաշինգտոն շրջան, Նյու Յորք նահանգ
Վաշինգտոն շրջան, Ջորջիա նահանգ
Վաշինգտոն շրջան, Ռոդ Այլենդ նահանգ
Վաշինգտոն շրջան, Վերմոնտ նահանգ
Վաշինգտոն շրջան, Տեխաս նահանգ
Վաշինգտոն շրջան, Փենսիլվանիա նահանգ
Վաշինգտոն շրջան, Օրեգոն նահանգ
Վաշինգտոն շրջան, Ֆլորիդա նահանգ


== Տես նաև ==
Վաշինգտոն (այլ կիրառումներ)
Ճապաղջրի գավառակ

Ճապաղջուր, գավառակ Արևմտյան Հայաստանում, Բիթլիսի վիլայեթի Գենջի գավառում, Ճապաղջուր գետի հովտում։
Գավառը պատկանել է քուրդ բեկերին։


== Անվանումներ ==
Գավառակն ունեցել է հետևյալ անվանումները. Ճաբակ ջուր, Ճապաղջուր, Ճապաղջուրի գավառակ, Ճապաջուր, Ճապղջուր, Չաբակչուր, Չապակչուր, Ջաբալջուր, Ջաբաքչուր, Ջաբաքչուրի կազա, Ջապաղջուր։


== Աշխարհագրություն ==
Տարածվում էր Ճապաղջուր գետի հովտում։
Ճապաղջուրն արևելքից սահմանակից է Գենջի գավառակին, արևմուտքից Բալուին, հյուսիսից՝ Քղիին, իսկ հարավից՝ Դիարբեքիրի վիրլայեթի Արղանամադենի գավառին։
Տարածքով համապատասխանում է նախկին Ճապաղաջուր (Հին Հաշտյանք) գավառի մի մասին։
Գավառակն ունի բերրի հողեր, անտառապատ լեռներ ու առատ ջրեր։ 19-րդ դարի վերջերին ուներ 80 գյուղ, որից 19-ը գտնվում էր հովտում, իսկ մնացածը լեռների վրա։


== Պատմություն ==
17-րդ դարում, օսմանյան տիրապետության ժամանակ մտնում էր Դիարբեքիրի նահանգի (կուսակալության) կազմի մեջ, որպես նրա մի գավառը (սանջակը)։ Հետագայում էլ hաճախ անվանված է "գավառ"։ Պատկանում էր քուրդ բեկերին։


== Բնակչություն ==
Ըստ Վ. Քիների վիճակագրության 1891 թվականին սկզբին Ճապաղջուրն ուներ 20 800 բնակիչ, որից 16465-ը մուսուլմաններ, 4385՝ հայեր։ Հայերն հիմնականում ապրում էին հովտի գյուղերում։
Հայերն հիմնականում ապրում էին հովտի գյուղերում։


== Տնտեսություն ==
Բնակիչներն զբաղվել են այգեգործությամբ, շերամապահությամբ, ջուլհակությամբ և անասնապահությամբ։


== Վարչական բաժանում ==
1909 թվականին Ճապաղջուրն ուներ 91 գյուղ։


== Պատմամշակութային կառույցներ ==
Այստեղ էր գտնվում պատմական Կթառիճ ամրոցը, որը ոմանք նույնացնում են նույն շրջանի Ճապաղաջուր բերդաքաղաքին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հանդ (այլ կիրառումներ)

Հանդ, կարող է վերաբերել՝

Հանդ - գյուղ Արևմտյան Հայաստանում, Բիթլիսի վիլայեթի համանուն գավառում
Հանդ - գյուղ Արևմտյան Հայաստանում, Բիթլիսի վիլայեթի Գյոզալդարայի գավառակում
Ստարոկոշելևո

Ստարոկոշելևո (ռուս.՝ Старокошелево), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենի Սուեյֆ

Բենի Սուեյֆ (արաբ․՝ بني سويف‎‎), քաղաք Եգիպտոսում, Բենի Սուեյֆ նահանգի վարչական կենտրոնը։ Բենի Սուեյֆը խոշոր գյուղատնտեսական կենտրոն է։ Միջնադարից հայտնի է բամբակի վերամշակմամբ և գորգագործությամբ։ Մոտակա բլուրներից արդյունահանվում է ալեբաստր։ Գտնվում է մայրաքաղաք Կահիրեից 115 կմ դեպի հարավ։ Քաղաքից ոչ հեռու գտնվում են Մեդումի բուրգը և Ֆայյումի օազիսը։ Բենի Սուեյֆում են գտնվում Բենի Սուեյֆի համալսարանը և մասնավոր Ալ Նահդա համալսարանը։


== Հայտնի անձինք ==
Բերլենթի Աբդուլ Համիդ -  Դերասանուհի
Ահմեդ Համրուշ - քաղաքական գործիչ, պատմաբան, գրող
Մուհամմադ Օսման ալ-Ջալալ - եգիպտացի գրող և թարգմանիչ


== Պատկերասրահ ==

		
		


== Արտաքին հղումներ ==
Falling Rain Genomics, Inc. — Bani Suwayf, Egypt
Խոզուկ (այլ կիրառումներ)

Խոզուկ, կարող է վերաբերել՝

խոզ - երկկճղակավորների կարգին պատկանող կաթնասուն
Էպիդեմիկ պարօտիտ - սուր վարակիչ հիվանդություն
Ժակ Մարիտեն

Ժակ Մարիտեն (ֆր.՝ Jacques Maritain, նոյեմբերի 18, 1882(1882-11-18)[…], Փարիզ - ապրիլի 28, 1973(1973-04-28)[…], Թուլուզ), ֆրանսիացի իդեալիստ փիլիսոփա, նեոթոմիզմի ներկայացուցիչ։ Եղել է Ա. Բերգսոնի աշակերտը։ 1906 թվականին ընդունել է կաթոլիկություն։ 1914 թվականից՝ մի շարք երկրների ինստիտուտների և համալսարանների պրոֆեսոր։ Միջնադարյան աշխարհըմբռնմանը վերադառնալը Մարիտենը համարում էր հավատի (Մ. նյութեր), մտքի (Ռ. Գեկարտ) և զգացմունքի (Ժ. Ժ. Ռուսո) ոլորտում իր կարծիքով նոր ժամանակի սուբյեկտիվիզմի առաջացրած բարոյական ու սոցիալական քաոսը հաղթահարելու ուղի։ Մարիտենը «քրիստոնեական դեմոկրատիայի» և «հումանիզմի» դիրքերից քննադատել է արդի կապիտալիզմը և բուրժուական դեմոկրատիան, ժխտել է հասարակության սոցիալական վերափոխումը։ Հայտնի է նաև արվեստի և մանկավարժության վերաբերյալ աշխատություններով։


== Ծանոթագրություններ ==
Լորիկա համատա

Լորիկա համատա (լատ.՝ Lorica hamata, «կեռիկներով զրահ», լատ.՝ lorica - զրահ և լատ.՝ hamus - կեռիկ), օղազրահի տեսակ, որն օգտագործվում էր Հռոմի լեգեոններում սկսած Հռոմեական Հանրապետությունից մինչև Հռոմեական կայսրություն։ Այն օգտագործվում էր ինչպես առաջնային լեգեոներների, այնպես էլ օժանդակ Աուքսիլիա միավորումների կողմից, պատրաստվում էր բրոնզից կամ երկաթից։ Այն կազմված էր երկաթյա թերթերից կտրված օղակների շարքերից, որոնք իրար էին միացվում գամվող մետաղալարից օղակներով, կազմելով բավականին ճկուն, հուսալի և ամուր զրահ։ Ամեն օղակի ներսի տրամագիծը կազմում էր 5 մմ, իսկ դրսինը՝ 7 մմ։
Հռոմեացիների օղազրահների արտադրության գիտելիքը հավանաբար փոխառվել է մ. թ. ա. երրորդ դարում Կելտերի հետ ընդհարումներից, չնայած, առաջին փաստագրված ապացույցներով այն առաջին անգամ հայտնվում է Հիսպանիայի Հռոմի կողմից գրավման ժամանակ։ Գոյություն են ունեցել այսպիսի զրահի մի քանի տեսակներ, մասնագիտացված տարբեր տեսակի զորքերի համար, այնպիսիք ինչպես նետաձիգները, հեծելազորը և հետևակայինները։
Լորիկա համատայի ուսի մասում կային ուսադիրներ, որոնք նման էին հունական լինոտորաքսներին, որոնք սկսվում էին մեջքի միջին մասից և ավարտվում կրծքի վրա։ Դրանք միացվում էին պզնձե կամ երկաթյա կեռիկներով, որոնք միացվում էին ուսադիրների ծայրերին ամրացված օղակներին։ Մեկ լորիկա համատան կազմված էր մինչև 30,000 օղակներից, և դրա գնահատված պատրաստման տևողությունը կազմում էր երկու ամիս, նույնիսկ հաշվի առնելով ստրուկների աշխատուժն ու պետության կողմից կառավարվող գործարանները։ Չնայած այս բարդություններին արտադրության հետ, համապատասխան սպասարկման պայմաններում այս տեսակի զրահը օգտագործվում էր մի քանի տասնամյակների ընթացքում։
Իր ժամանակներում Լորիկա համատան մնում էր լեգեոներների հիմնական զրահը և ցենտուրիոնների նախընտրելի զրահը։ Անընդհատ շփման առկայությունը պահում էր Լորիկա համատան ժանգից, ի տարբերություն լորիկա սեգմենտատայի, որը պահանջում էր անընդհատ սպասարկում ժանգից պաշտպանվելու համար։
Մ.թ. I-ին դարի ընթացքում լորիկա համատան սկսեց տեղ տեղ փոխարինվել լորիկա սեգմենտատաով, սակայն արդեն IV-րդ դարում անհայտ պատճառներով այն նորից ընդունվեց որպես ստանդարտ զրահ։ Նրա ավելի ուշ տարբերակները ունեին թևքեր և ծածկում էին մարմինը մինչև ծնկները։


== Ծանոթագրություններ ==


== Տես նաև ==
Լորիկա սկվամատա
Լորիկա սեգմենտատա


== Արտաքին հղումներ ==
Լորիկա էջը, Հռոմեական զրահի և լեգեոնների այլ սպառազինություն (անգլ.)
Լորիկա համատայի մասին valhallaforge.ru կայքում Archived 2016-03-04 at the Wayback Machine. (ռուս.)
Լորիկա համատայի մասին (անգլ.)
Արտյոմ Գոմելկո

Արտյոմ Վիկտորովիչ Գոմելկո (բելառուս․՝ Арцём Вiктаравiч Гамелько, դեկտեմբերի 8, 1989(1989-12-08), Ժոդինո, Մինսկի մարզ, Բելառուսական ԽՍՀ, ԽՍՀՄ), բելառուս ֆուտբոլիստ, «Լոռի» ֆուտբոլային ակումբի դարպասապահ։ 


== Կարիերա ==


=== Ակումբային ===
Արտյոմ Գոմելկուն «ԲելԱԶ» մարզադպրոցի սան է։ Նրա առաջին մարզիչը եղել է Միխայիլ Դեմյանովիչ Ռուսակը։ 2005-2007 թվականներին խաղացել է Ժոդինոյի «Տորպեդո» ակումբում։ 2007 թվականի դեկտեմբերին, երբ լրացել է ֆուտբոլիստի 18 տարին, ուժի մեջ է մտել 5-ամյա պայմանագիրը Մոսկվայի «Լոկոմոտիվի» հետ։ Դարպասապահն իրեն լավ է դրսևորել ակումբի հավաքների ժամանակ և դրական տպավորություն է թողել երկաթուղայինների ղեկավարության վրա. նա արժանացել է ակումբի այն ժամանակվա նախագահ Յուրի Սյոմինի ու դարպասապահների մարզիչ Սերգեյ Օվչիննիկովի դրական գնահատականին։ 2011 թվականի հունիսի 22-ին նա նշեց իր դեբյուտը թիմի կազմում՝ մասնակցելով ԲԿՄԱ-ի դեմ խաղին, որն ավարտվել է 1:3 հաշվով։ Շուտով նա վարձավճարով տեղափոխվում է «Տորպեդո-ԲելԱԶ» ֆուտբոլային ակումբ։ 2013 թվականի փետրվարին Արտյոմ Գոմելկոն ազատ գործակալի կարգավիճակով պայմանագիր է կնքել «Գրանիտ» ակումբի հետ։


=== Հավաքականում ===
2006 թվականից Արտյոմ Գոմելկոն խաղացել է Բելառուսի երիտասարդական հավաքականի, որի կազմում 2007 թվականին հաղթել է Գրանատկինի հիշատակին նվիրված մրցաշարում։ Նա ընդգրկվել է Բելառուսի երիտասարդական հավաքականի հայտացուցակում՝ մասնակցելու 2009 թվականին Շվեդիայում և 2011 թվականին Դանիայում (բրոնզե մեդալակիր) անցկացվող Եվրոպայի առաջնություններին, բայց ոչ մի անգամ խաղադաշտ դուրս չի եկել։ Արտյոմ Գոմելկոն Բելառուսի օլիմպիական հավաքականի կազմում մասնակցել է ընկերական խաղերի։


== Ձեռքբերումներ ==


=== Թիմային ===
 Բելառուսի երիտասարդական հավաքականԵվրոպայի երիտասարդական առաջնության բրոնզե մեդալակիր - 2011


== Ծանոթագրություններ ==


== Արտաքին հղումներ ==
2010 թվականի ելույթների վիճակագրություն
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ռոզաննա Պանսինո

Ռոզաննա Պանսինո (անգլ.՝ Rosanna Pansino, հունիսի 8, 1985(1985-06-08), Սիեթլ, Վաշինգտոն, ԱՄՆ), ամերիկացի խոհարարուհի, դերասանուհի, երգչուհի, բլոգավար և YouTube-ում հայտնի անձնավորություն։ Նա ճանաչում է գտել իր խոհարարաժամանցային Nerdy Nummies հեռուստաշոուի շնորհիվ, որը YouTube-ում ամենաճանաչված խոհարարական շոուն է։


== Youtube-յան կարիերա ==
Պանսինոի տատիկը հակումներ ուներ խոհարարության նկատմամբ, որը ժառանգաբար փոխանցվել է նաև նրան։ Նա սկսեց իր գործունեությունը, երբ նրա ընկերները, ովքեր նույնպես ունեին իրենց YouTube-յան կարիերան՝ խրախուսեցին Պանսինոին։ Նա սկսեց նկարել վիդեոներ, որպեսզի ընտելանար տեսախցիկի առջև գտնվելուն։ Նա իր էջը ստեղծել է 2010 թվականի ապրիլի 7-ին, բայց չէր սկսել իր խոհարարական շոուն մինչև 2011 թվականը։ Իր հաղորդումների ընթացքում նա պատրաստել է ավելի քան 100 բաղադրատոմսերով խմորեղեններ, քաղցրավենիքներ և այլն։ Նրա էջն ունի ավելի քան 3 միլիոն հետևորդ և մոտ 15 միլիոն դիտում ամեն ամիս։


== Nerdy Nummies ==
-Բարև բոլորին, ես Ռոն եմ։
Ռոզաննա Պանսինոն ամեն հաղորդման սկզբում։
Nerdy Nummies-ը Պանսինոի YouTube-յան հաղորդման անունն է։ Ամեն հաղորդման ժամանակ նա սովորեցնում է, թե ինչպես պատրաստել ուտեստներ։ Դրանց բաղադրատոմսերը կապված են հայտնի ֆիլմերի(մուլտֆիլմերի), վիդեոխաղերի, գրքերի հետ։ Նոր հաղորդումներ լինում են ամեն երեքշաբթի։


== Ծանոթագրություններ ==
Ռոքֆոր լա Բեդուլ

Ռոքֆոր լա Բեդուլ (ֆր.՝ Roquefort-la-Bédoule), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 5038 մարդ, բնակչության խտությունը` 161.73 մարդ/կմ²։ Բնակավայրը զբաղեցնում է 31.15 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մարսել քաղաքից` 19 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3148 աշխատունակ (15-64 տարեկան)  բնակիչ, որոնցից ակտիվ էին 2229-ը, իսկ ոչ ակտիվները` 919։ Ակտիվության ցուցանիշը կազմում է 70,8 %։ 2229 աշխատունակ մարդկանցից աշխատել է 2009 անձ (1032 տղամարդ և 977 կին)։ Գործազուրկ են եղել 220 անձ (112 տղամարդ և 108 կին)։ 919 անաշխատունակներից 295-ը եղել են աշակերտներ կամ ուսանողներ, 362-ը` թոշակառուներ, իսկ 262-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (505)

Ժողովածու (505), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 505 թվի տակ։ Ձեռագիրը գրվել է 1780 թվականին Վարդան վարդապետ գրիչի կողմից Պետերբուրգում։ Ստացողը եղել է Վարդան վարդապետը։ Գրված է թղթի վրա, որը ունի 21x17 չափս։ Ձեռագիրը կազմված է 130 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ գրչի` 127ա։


== Բովանդակություն ==
Ներս. Շնորհալւոյ «Թուղթ ընդհանրական»
Թուղթք (Ներս. Շնորհալի, Ակակիա, Ներս. Լամբրոնացի, Կոստանդին կաթողիկոս, Գր. Տղայ, Էմմանուէլ, Միխ. պատրիարք)
Վկայութիւնք վասն ծննդեան և մկրտութեան Քրիստոսի
Թուղթ Դիոնիսոսի յաղագս մահուան Պետրոսի և Պօղոսի
Բանք վասն Եփեոսի և Քաղկեդոնի ժողովոց
Ներս. Լամբրոնացւոյ Դեսպանագնացութիւն


== Ծանոթագրություններ ==
Ռոզի Լյուկսեմբուրգ (գյուղ, Լիպեցկի շրջան)

Անվան այլ կիրառումների համար տե՛ս՝ Ռոզի Լյուկսեմբուրգ (այլ կիրառումներ)Ռոզի Լյուկսեմբուրգ (ռուս.՝ Розы Люксембург), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարիշևո (գյուղ, Գագարինսկի շրջան)

Անվան այլ կիրառումների համար տե՛ս՝ ԲարիշևոԲարիշևո (ռուս.՝ Барышево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուբալարի

Ուբալարի (ռուս.՝ Убалары, բաշկիրերեն՝ Убалар), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 294 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաիստե

Ռաիստե (էստ․՝ Raiste), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 109 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մաշինո (գյուղ, Բախչիսարայի շրջան)

Անվան այլ կիրառումների համար տե՛ս՝ ՄաշինոՄաշինո (ուկրաիներեն՝ Машине, Ղրիմի թաթարերեն՝ Tatarköy), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Տատարկոյ։
2001 թվականի տվյալներով Մաշինո գյուղում բնակվում էր 246 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այր

Այր (ֆր.՝ grotte  իտալերեն՝ grotta բառից)՝ ռելիեֆի մակերեսային ձև, հորիզոնական ոչ խոր քարանձավ՝ կամարաձև առաստաղով և լայն մուտքով։ Կամ քարանձավի մի մաս, լայնարձակ սրահ, որը սկսվում է նեղ անցքով։


== Այրն որպես առանձին քարանձավ ==
Կարող է ունենալ ինչպես կարտսե այնպես էլ էրոզիոն ծագում։ Էրոզիոն այրերն առաջանում են վերգետնյա ջրերի հոսանքի հետևանքով։ Հանդիպում ենք գետերի կամ ծովերի ափերին, ընդ որում դրանց գոյացմանը նպաստում է ծովափնյա ալեծոփությունը։ Այդ դեպքում ապարի քայքայման հիմնական գործոնը մեխանիկական է։
Անապատային վայրերում նույնպես կարող են առաջանալ ոչ մեծ քարանձավներ և դրանց նույնպես ավանդաբար այր են անվանում։
Կարտսե այրերը հաճախ մնացուկային այրեր են, երբեմնի խոշոր քարանձավային համակարգերի փոքր հատվածներ։ Այդպիսի այրերը հաճախ կարելի է հանդիպել կրաքարի ժայռերում, գետահովիտների ափին։


== Այրը որպես քարանձավի մաս ==
Որպես կանոն այրերը քարանձավում առաջանում են քանդման հետևանքով։ Ջրի հետևանքով թուլացած ապարը սկսում է քանդվել։ Եվ այդ տեղանքում զգալի մեծության խոռոչներ են առաջնում։ Այդպես աշխարհի խոշորագույն այրը Սարավակը 700х400х70 մ խոր. է։


== Այրը որպես պուրակային կառույց ==
Այր են անվանում նաև պուրակային կամ ճարտարապետական կառույցը, որը բնական քարանձավի տեսք է ունենում։ Առաջին այրերը ստեղծվել էին Վերածննդի ժամանակաշրջանի իտալական այգե-պուրակային արվեստում։ Լայն տարածում գտան կլասիցիզմի և բարոկկոյի դարաշրջանում։


== Ծանոթագրություններ ==
Ռեիցվեռե

Ռեիցվեռե (էստ․՝ Räitsvere), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տուոկսլախտի

Տուոկսլախտի (ռուս.՝ Ту́оксла́хти, ֆիններեն՝ Tuokslahti), գյուղ Ռուսաստանի Կարելիայի հանրապետության Սորտավալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոստայն Գորդեր

Յոստայն Գորդեր (նորվ.՝ Jostein Gaarder, օգոստոսի 8, 1952(1952-08-08)[…], Օսլո, Նորվեգիա), նորվեգացի գրող, մանկագիր։ Ծնվել է Օսլոյում, մանկավարժի ընտանիքում։ Վեպերի, վիպակների, մանկական գրքերի հայտնի հեղինակ է։ Հաճախ գրում է երեխայի անունից՝ հմտորեն ներկայացնելով աշխարհը հայտնաբերող մանկան զարմանքը։ Գորդերի ամենահայտնի գիրքը՝ «Սոֆիայի աշխարհը» (1991 թ., նորվ.՝ Sofies verden, ամբողջական վերնագիրը՝ «Սոֆիայի աշխարհը. Վեպ փիլիսոփայության պատմության մասին»), թարգմանվել է 53 լեզուներով՝ հրատարակվելով ավելի քան 30 միլիոն օրինակով։ 1997 թ. կնոջ հետ հիմնել է Սոֆիայի մրցանակը (իր գրքի անունով), որը տրվում էր «էկոլոգիայի և զարգացման» մեջ ձեռքբերումներ ունեցած անձանց և կազմակերպություններին։ Մի շարք գրական մրցանակների դափնեկիր է։
Գորդերի այլ գրքերից են «Նարնջի աղջնակը» (2004, նորվ.՝ Appelsinpiken ), «Մայան» (1999, նորվ.՝ Maya), «Բարև, ո՞վ կա» (1996, նորվ.՝  Hallo? Er det noen her?), «Խորհրդավոր փասյանս» (1990, նորվ.՝ Kabalmysteriet ), «Գորտի ամրոցը» (1988, նորվ.՝  Kabalmysteriet) և այլն։


== Ծանոթագրություններ ==


== Արտաքին հղումներ ==

Գրքերի և հրատարակիչների ամբողջական ցուցակը Archived 2010-03-01 at the Wayback Machine.
Սոֆիայի աշխարհը Archived 2019-02-12 at the Wayback Machine.
201 (թիվ)

201 (երկու հարյուր մեկ), բնական թիվ, որը գտնվում է 200-ի և 202-ի միջև։


== Մաթեմատիկայում ==
201-ի թվանշանների գումարը հավասար է 3-ի
201-ի թվանշանների արտադրյալը հավասար է 0-ի
201-ը կենտ եռանիշ թիվ է


== Այլ ոլորտներում ==
201 թ., Մ.թ.ա. 201 թ.
Տարվա 201-րդ օրը հուլիսի 20-ն է (նահանջ տարիներին՝ հուլիսի 19-ը)
Յունիկոդում 00C916-ը «É» նշանի կոդն է (Latin Capital Letter E With Acute)
Աստերոիդ № 201-ը (201) Պենելոպե-ն է։


== 201-ից 299 թվերը ==
1961 թվականի ԱՄՆ-ի լավագույն սինգլներն ըստ Billboard ամսագրի

1961 թվականի ԱՄՆ-ի լավագույն սինգլները (անգլ.՝ Billboard Year-End Hot 100 singles of 1961),  Billboard ամսագրի ամենահայտնի սինգլների վերջնական ցուցակը, ըստ 1961 թվականի վաճառքի տվյալների։


== 1961 թվականի ցուցակ ==


== Ծանոթագրություններ ==


== Տես նաև ==
Billboard Hot 100


== Արտաքին հղումներ ==
Top 100 лучших синглов по годам (Архив)
Billboard Top Hits 1959-1967 mp3billboardtophits.blogspot.com
Ռուդնևո (գյուղ, Ուգրանսկի շրջան)

Անվան այլ կիրառումների համար տե՛ս՝ ՌուդնևոՌուդնևո (ռուս.՝ Руднево), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալդարոլա

Կալդարոլա (իտալերեն՝ Caldarola), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 1832 մարդ (2008), բնակչության խտությունը՝ 59 մարդ/կմ²։ Տարածքը կազմում է 29 կմ²։ Փոստային ինդեքս՝ 62020։ Հեռախոսային կոդ՝ 0733։


== Ժողովրդագրություն ==


== Համայնքի վարչակազմ ==
Հեռախոսահամար։ 0733 905529
Էլեկտրոնային փոստ։ comune@caldarola.sinp.net
Պաշտոնական կայք։ http://www.comune.caldarola.mc.it/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆրենուվիլ

Ֆրենուվիլ (ֆր.՝ Frénouville), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 1624 մարդ, բնակչության խտությունը` 251.78 մարդ/կմ²: Բնակավայրը զբաղեցնում է 6.45 կմ² տարածք:


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 11 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1117 աշխատունակ (15-64 տարեկան)  բնակիչ, որոնցից ակտիվ էին 838-ը, իսկ ոչ ակտիվները` 279: Ակտիվության ցուցանիշը կազմում է 75,0 %: 838 աշխատունակ մարդկանցից աշխատել է 771 անձ (391 տղամարդ և 380 կին): Գործազուրկ են եղել 67 անձ (26 տղամարդ և 41 կին): 279 անաշխատունակներից 120-ը եղել են աշակերտներ կամ ուսանողներ, 108-ը` թոշակառուներ, իսկ 51-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեծ Բրիտանիայի տնային առաջնություն 1934/1935

1934/1935 մրցաշրջանի Մեծ Բրիտանիայի տնային առաջնությունը քառասունյոթերորդն էր։ Հաղթանակը կիսեցին  Անգլիայի և  Շոտլանդիայի հավաքականները։
Ուժեղ մեկնարկեցին անգլիացիներն ու իռլանդացիները, ովքեր հաղթեցին համապատասխանաբար գործող չեմպիոն ուելսցիներին և շոտլանդացիներին։ Հաջորդ խաղում հաղթելով ուելսցիներին, շոտլանդացիները բարելավեցին իրենց մրցաշարային գործերը։ Անգլիացիները հաղթեցին իռլանդացիներին՝ վերածվելով մրցաշարի ֆավորիտների։ Վերջին փուլում իռլանդացիներին չեմպիոնական պայքարին միանալու համար հարկավոր էր հաղթել ուելսցիներին, սակայն նրանք արտագնա խաղում պարտվեցին 3։1 հաշվով և ուելսցիների հետ կիսեցին երրորդ տեղը։
Մրցաշարի ելքը վճռվեց Գլազգոյում կայացած մրցավեճում, որում շոտլանդացիների դեմ խաղում անգլիացիներին անգամ ոչ-ոքին կպարգևեր միանձնյա չեմպիոնություն։ Սակայն դա նրանց չհաջողվեց՝ Դուգլաս Դունկանի երկու գոլերը պարգևեցին հաղթանակ շոտլանդացիներին և անգլիացիների հետ չեմպիոնությունը կիսելու հնարավորություն։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Զիարեթ (Մալաթիայի գավառ)

Անվան այլ կիրառումների համար տե՛ս՝ Զիարեթ (այլ կիրառումներ)Զիարեթ, գյուղ Արևմտյան Հայաստանում, Խարբերդի վիլայեթի Մալաթիայի գավառակում։ Գտնվում էր վիլայեթի արևմտյան կողմում, Մալաթիա քաղաքից 35 կմ հյուսիս, Եփրատի ձախ ափին։
Տարածքը հարթավայրային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Դիլան Օ'Բրայեն

Դիլան Օ՛Բրայեն (անգլ.՝ Dylan O'Brien, օգոստոսի 26, 1991(1991-08-26), Նյու Յորք, Նյու Յորք, ԱՄՆ, ԱՄՆ), ամերիկացի դերասան, երաժիշտ։ Հայտնի է դարձել Պատանի գայլը սերիալի շնորհիվ, որտեղ մարմնավորել է Սթայլզ Սթիլինսկիի կերպարը։ 2014 թվականին նկարահանվել է Ջեյմս Դաշների համանուն վեպի էկրանավորման՝ «Լաբիրինթոսում վազողը» ֆիլմում, որտեղ մարմնավորել է գլխավոր հերոս Թոմասին։


== Կենսագրություն ==
Դիլանը ծնվել է 1991 թվականի օգոստոսի 26-ին Նյու-Յորքում։ Մանկություննը անցել է Սպրինգֆիլդում։ Երբ Դիլանը 12 տարեկան դարձավ, նրա ընտանիքը տեղափոխվեց Կալիֆոռնիա։ Օ'Բրայենի հայրը վիդեոօպերատոր է, իսկ մայրը՝ եղել է դերասանուհի։ 2009 թվականին ավարտել է Միրա Կոստայի ավագ դպրոցը։
2006 թվականին Դիլանը հայտնի դարձավ YouTube ծիծաղաշարժ վիդեոների շնորհիվ, որոնք նկարում և մոնտաժում էր ինքնուրույն։
Օ՛Բրայենը պլանավորել էր միաժամանակ ավարտել քոլեջը և կինոդպրոցը, սակայն այդ ժամանակ նրան դեր առաջարկեցին Պատանի գայլը սերիալում։ 4 լսումներից հետո նա ստացավ Սքոթթի դերը, սակայն երբ կարդաց սերիալի սցենարը, հասկացավ, որ իրեն ավելի հոգեհարազատ է Սքոթթի լավագույն ընկերոջ՝ Սթայլզի դերը։
Դիլանը նաև նկարահանվել է Գլխավոր Ճանապարհ և ռոմանտիկ կատակերգական ժանրի Առաջին Անգամ ֆիլմերում Բրիտ Ռոբերտսոնի և Վիկտորիա Ջասթիսի հետ։
2013 թվականին հաստատվել է այն լուրը, որ Դիլանը խաղալու է Լաբիրինթոսում վազողը ֆիլմում։
Օ'Բրայենը ունի իռլանդական, ամերիկական, իսպանական և իտալական արմատներ։ Նաև նվագում է հարվածային գործիքներ «Slow Kids At Play» խմբում։


== Անձնական կյանք ==
Դիլան Օ'Բրայենը հանդիպում է Բրիտ Ռոբերտսոնի հետ, ում հետ ծանոթացել է Առաջին Անգամ ֆիլմի նկարահանումների ժամանակ։
2016 թվականի մարտին Դիլանը Լաբիրինթոսում վազողը ֆիլմի երրորդ մասի նկարահանումների ժամանակ ստացել է ծանր վնասվածք. բժիշկների խոսքով վտանգավոր ոչինչ չկա։ Սակայն ապրիլին հայտարարվեց, որ վնասվածքը շատ ավելի «լուրջ է», քան կարծում էին և նրան ապաքինման համար ավելի երկար ժամանակ է հարկավոր։


== Հետաքրքիր փաստեր ==
Դիլանն ունի իռլանդական, անգլիական, իտալական և իսպանական արմատներ։
«Slow Kids At Play» խմբում նվագել է հարվածային գործքիների վրա։
«Պատանի գայլը» հեռուստասերիալում պետք է լիներ Սքոթի դերակատարը, բայց կարդալով սցենարը, իր գործակալին ասել է, որ ցանկանում է փորձել իրեն Սթայլզի դերում։
Առաջին համբույրը եղել է 14 տարեկանում։
Համակրանք ունի Քլոյե Գրեյս Մորեցի և Էմմա Սթոունի հանդեպ։


== Ֆիլմագրություն ==


== Մրցանակներ և նոմինացիաներ ==


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Դիլան Օ'Բրայեն Թվիթթերում
Փոքրիկը վարելիս

«Փոքրիկ վարորդը» (անգլ.՝  Baby Driver), ռեժիսոր Էդգար Ռայթի ամերիկյան կատակերգական մարտաֆիլմը երիտասարդ վարորդի մասին է, որն աշխատում է քրեական հեղինակությանը։ Գլխավոր դերերում են՝ Էնսել Էլգորթը, Լիլի Ջեյմսը և Քևին Սփեյսին։
Պրեմիերան տեղի է ունեցել 2017 թվականի մարտի 11-ին South by Southwest փառատոնին։ Ռուսաստանում պրեմիերան կայացել է 2017 թվականի օգոստոսի 24-ին։


== Սյուժե ==
«Փոքրիկ» անվանումով վարորդը աշխատում է Դոկի համար, որը քրեական առաջնորդն է և հրոսակախումբի առաջնորդը, որը զբաղվում է զինված կողոպուտներով։ Մանուկ ժամանակ Փոքրիկը ենթարկվել է վթարի, որի ժամանակ մահացել թն նրա ծնողները, իսկ նա ինքը ստացել է ականջների զնգոց, որը հարկավոր է խլացնել երաժշտությամբ։ Փոքրիկը սիրահարվում է մատուցողուհի Դեբորային և պատրաստվում է խաղից դուրս գալ։ Դոկին մնում է տաղանդավոր վարորդի պլանները, որը համարվում էր նրանց հրոսակախմբի թալիսմանը։ Տղային մնում է վերջին աշխատանքը, որից հետո կվճարի իր բոլոր հաշիվները։


== Դերերում ==


== Ֆակտեր ==
Դա Էդգար Ռայտի առաջին ծրագիրն է ԱՄՆ-ում։


== Քննադատություն ==
ԿԻնոքննադատները շատ բարձր գնահատեցին ֆիլմը։ Rotten Tomatoes կայքում ֆիլմի վարքանիշը հավաքել է 93%, որը հիմնված է 302 դիտարկումների վրա՝ միջին հաշվով 8/10: Metacritic կայքում Ֆիլմի վարկանիշը 86-ն է, որը հիմնված է 52 դիտման վրա։


== Սաունդթրեք ==
Bellbottoms -  The Jon Spencer Blues Explosion
Harlem Shuffle -  Bob and Earl
Egyptian Reggae -  Jonathan Richman and The Modern Lovers
Smokey Joe’s La La -  Googie Rene
Let’s Go Away For Awhile -  The Beach Boys
B-A-B-Y -  Carla Thomas
Kashmere -  Kashmere Stage Band
Unsquare Dance -  The Dave Brubeck Quartet
Neat Neat Neat -  The Damned
Easy -  The Commodores
Debora -  T. Rex
Debra -  Beck
Bongolia -  Incredible Bongo Band
Baby Let Me Take You (In My Arms) -  The Detroit Emeralds
Early in the Morning -  Alexis Korner’s Blues Incorporated
The Edge -  David McCallum
Nowhere To Run (Single Version) -  Martha and the Vandellas
Tequila -  Button Down Brass
When Something Is Wrong With My Baby -  Sam and Dave
Every Little Bit Hurts -  Brenda Holloway
Intermission -  Blur
Hocus Pocus -  Focus
Radar Love -  Golden Earring
Never, Never Gonna Give Ya Up -  Barry White
Know How -  Young MC
Brighton Rock -  Queen
Easy -  Sky Ferreira
Baby Driver -  Simon and Garfunkel 
Was He Slow? -  Kid Koala
Chase Me -  Danger Mouse (feat. Run The Jewels and Big Boi)


== Ծանոթագրություններ ==
Լուիսվիլի համալսարան

Լուիսվիլի համալսարան (անգլ.՝ University of Louisville) բարձրագույն ուսումնական հաստատությունը գտնվում է ԱՄՆ-ում, Կենտուկի նահանգում, Լուիսվիլ քաղաքում։ ԱՄՆ-ի ամենահին համալսարաններից է, ստեղծվել է Ալլեգենի լեռներից արևմուտք։ Համալսարանը հիմնադրվել է Կենտուկի նահանգի Գլխավոր Ասամբլեայի որոշմամբ, որպես կենտրոնական հետազոտական համալսարան։ Այստեղ կրթություն են ստանում  ուսանողներ Կենտուկի նահանգի 118 (120) շրջաններից, ԱՄՆ - ի բոլոր 50 նահանգներից և աշխարհի 116 երկրներից։ 


== Պատմություն ==
Համալսարանի հիմնադրումը նախատեսվում էր 1798 թվականին, երբ Կենտուկի նահանգի Գլխավոր Ասամբլեան ընդունեց որոշում բացել բարձրագույն ուսումնական հաստատություն վերջերս հիմնադրված Լուիսվիլ քաղաքում և վաճառեց 24 կմ² հողատարածք Կենտուկիի հարավում` համալսարանի ստեղծման ծախսերը հոգալու համար։ 1798 թվականի ապրիլի 3-ին, մի քանի ակտիվ քաղաքացիներ միջոցներ փնտրելու արշավ սկսեցին նոր ուսումնական հաստատության համար, որն այն ժամանակ ստացավ Ջեֆֆերսոնի Սեմինարիա անվանումը։ Սակայն ուսումնական հաստատությունը հաջողվեց բացել միայն 15 տարի անց, 1813 թվականին։ Ուսումնական հաստատության առաջին ղեկավարը դարձավ Էդվարդ Մանն Բաթլերը, ով Կենտուկի նահանգի հայտնի պատմաբաններից էր։
1837 թվականին, Լուիսվիլի քաղաքային խորհուրդը, հիմնադրեց Լուիսվիլի բժշկական ինստիտուտը։ Հայտնի ֆիզիկոս և բժիշկ Չարլզ Կոլդվելը կարողացավ քաղաքային խորհրդին համոզել, որ ինստիտուտ բացելու անհրաժեշտություն կա։ Տրանսիլվանիայի համալսարանում պաշտոնանկ լինելուց հետո նա գլխավորել է Լուիսվիլիի բժշկական ինստիտուտը, որը շուտով դարձել է Ալլեգենի լեռներից արևմուտք գտնվող լավագույն բժշկական ուսումնական հաստատություններից մեկը։ 1840 թվականին հիմնադրվել է Լուիսվիլի բժշկական քոլեջը։


== Ստորաբաժանումներ ==
Համալսարանը բաղկացած է 12 տարբեր դպրոցներից և քոլեջներից։

Արվեստի և գիտությունների քոլեջ (1907)Բիզնես քոլեջ (1953)Կրթության և մարդկության զարգացման քոլեջ (1968)Բակալավրի դպրոց (1918)Ջեյմս Սփիդի անվան տեխնիկական դպրոց (1925)Կենտի սոցիալական աշխատանքի դպրոց (1936)Լուիս Բրանդեսի անվան իրավունքի դպրոց (1846)Ստոմատոլոգիայի դպրոց (1887)Բժշկական դպրոց (1837)Երաժշտական դպրոց (1932)Բուժքույրերի դպրոց (1979)Առողջապահության և տեղեկատվական գիտությունների դպրոց (1968)


== Պատկերասրահ ==

		
		


== Ծանոթագրություններ ==
Պալնայա (գյուղ, Կոշկինսկի շրջան)

Պալնայա (ռուս.՝ Пальная), գյուղ Ռուսաստանի Սամարայի մարզի Կոշկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիբոններ

Գիբոններ (լատ.՝ Hylobatidae), պրիմատների կարգի մարդանման փոքր կապիկների ընտանիք։ Առջևի վերջավորությունները խիստ երկար են։ Պոչ չունեն։ Լինում են 2 սեռի՝ բուն գիբոններ (Hylobates) 6 տեսակներով, և, ավելի խոշոր, սիամանգներ (Symphalangus), որոնց թաթի երկրորդ և երրորդ մատները միացած են մաշկաթաղանթով։ Բուն արու գիբոնի մարմնի երկարությունը 40—64 սմ է, քաշը՝ 4—8 կգ, սիամանգներինը՝ 47—60 սմ, քաշը՝ 9,5—12,5(երբեմն՝ 20) կգ։ Սեռական երկձևությունը թույլ է արտահայտված։ Մազածածկը խիտ է, գույնը՝ գորշ դեղնավուն-մոխրագույնից մինչև սև։ Բուն գիբոնի հայրենիքը Հարավային Չինաստանն է, Հնդկաչինը, Սումատրա, Ճավա կղզիները, սիամանգներինը՝ Սումատրան, Մալակա թերակղզին։ Գիբոնները ապրում են ծառերի վրա, զույգերով կամ խմբերով։ Սնվում են պտուղներով, տերևներով, բողբոջներով, ծաղիկներով, միջատներով, թռչունների ձվերով ու ձագերով։ Հղիությունը 210—235 օր է։ Կյանքի տևողությունը 30—35տարի է։ Գազանանոցներում հազվադեպ են պահվում։
Սոխ Օլթիի

Սոխ Օլթիի (լատ.՝ Allium oltense), սոխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Սոխուկավոր,  30-50 սմ բարձրությամբ բույս է։ Տափակ, գծային տերևները խոզանանման ոլորված են։ Գնդաձև ծաղկաբույլը բազմածաղիկ է։ Ծաղկապատը ձվաձև է, մասերը՝ նշտարաձև, սուր, հիմքում՝ սպիտակավուն, ավելի վեր՝ բաց կանաչավուն-դարչնագույն։


== Տարածվածություն ==
Հայաստանում հանդիպում է Շիրակի (Ջաջուռի լեռնանցք, Մաստարա, Լանջիկ, Բագրավան, Հացաշեն, Արագած գյուղերի շրջակայք) և Երևանի (Նոր Գեղի և Եղվարդ գյուղերի միջև) ֆլորիստիկական շրջաններում։ Հայաստանի սահմաններից դուրս տարածված է Արևելյան Անատոլիայում։


== Էկոլոգիա ==
Աճում է միջին և վերին լեռնային գոտիներում՝ ծովի մակարդակից 1500-2300 մ բարձրությունների վրա, քարքարոտ լեռնային տափաստանում։ Ծաղկում է հունիս-օգոստոս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Գտնվում է ընդհանուր արեալի արևելյան սահմանին։ Հայաստանում հայտնի են միմյանցից բավականին հեռու գտնվող չորս լոկալիտետներ։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տափաստանների հերկման և արածեցման հետևանքով տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==